ટાઈન્સ નાઉએ એક વીડિયો જારી કર્યો છે. જેમાં દાવો કરવામાં આવ્યો છે કે આ વીડિયો સર્જિકલ સ્ટ્રાઈકનો છે. આ 8 મિનિટના વીડિયોમાં પાકિસ્તાનની સર્જિકલ સ્ટ્રાઈકવાળી જગ્યા દેખાઈ રહી છે. સર્જીકલ સ્ટ્રાઈકને ઉધમપુર સ્થિત ઈન્ડિયન આર્મીના નોર્ધન કમાંડથી સંચાલિત કરવામાં આવ્યુ હતુ. ઉધમપુરથી ફીડ દિલ્હી મોકલવામાં આવતી હતી. આ આખુ અભિયાન લગભગ 6 કલાક સુધી ચાલ્યુ હતુ. પહેલા ટાર્ગેટને મધ્યરાત્રિએ નિશાન બનાવવામાં આવ્યુ જ્યારે અંતિમ જગ્યાને સવારે 6-6.15 વચ્ચે બરબાદ કરવામાં આવી. આ વીડિયો સામે આવ્યા બાદ જેડીયુના નેતા પવન વર્માએ કહ્યુ કે જ્યારે સરકારે સર્જિકલ સ્ટ્રાઈક વિશે ઘોષણા કરી ત્યારે અમે તેનો સપોર્ટ કર્યો હતો. સર્જીકલ સ્ટ્રાઈક બાદ પણ પાકિસ્તાન દ્વારા સીઝફાયરના ઉલ્લંઘનની સંખ્યા વધતી જઈ રહી છે. હવે સરકારે આના પર જોવાનું રહેશે કે સર્જીકલ સ્ટ્રાઈકથી શું ફાયદો થયો.